Document ID: 32004R2104

32004R2104
L 365/19
SLUŽBENI LIST EUROPSKE UNIJE
UREDBA KOMISIJE (EZ) br. 2104/2004
od 9. prosinca 2004.
o utvrđivanju detaljnih pravila za provođenje Uredbe Vijeća (EZ) br. 639/2004 o upravljanju ribarskim flotama registriranim u najudaljenijim regijama Zajednice
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 2371/2002 od 20. prosinca 2002. o očuvanju i održivom iskorištavanju ribolovnih resursa u okviru zajedničke ribarstvene politike (1), a posebno njezin članak 11. stavak 5.,
uzimajući u obzir Uredbu Vijeća (EZ) br. 639/2004 od 30. ožujka 2004. o upravljanju ribarskim flotama registriranim u najudaljenijim regijama Zajednice (2), a posebno njezin članak 1. stavak 2. i članak 4. stavak 3.,
budući da:
(1)
Uredbom (EZ) br. 639/2004 utvrđuju se odstupanja za upravljanje ribarskim flotama u najudaljenijim regijama do 31. prosinca 2006. Ta odstupanja vezana su uz sustav ulaza/izlaza iz ribarske flote koji je utvrđen Uredbom (EZ) br. 2371/2002 te pomoć za obnovu i modernizaciju flote utvrđenu Uredbom Vijeća (EZ) br. 2792/1999 (3).
(2)
Uredbom (EZ) br. 639/2004 utvrđuju se posebne referentne razine za segmente flote u najudaljenijim regijama za Francusku i Portugal prema ciljevima višegodišnjeg programa usmjeravanja (MAGP IV) na kraju 2002.
(3)
Za Kanarske otoke utvrđuju se posebne referentne razine primjenom pristupa sličnog onom za utvrđivanje ciljeva MAGP-a IV, uzimajući u obzir ograničenja ribolovnih mogućnosti raspoloživih predmetnoj floti. U tom smislu Znanstveni tehnički i gospodarski odbor za ribolov (STECF) donio je mišljenje na zasjedanju u ožujku/travnju 2004. u izvješću o ribolovnim mogućnostima flota registriranih na Kanarskim otocima. Španjolska i Komisija ispitali su i mogućnosti ribolova flota registriranih na Kanarskim otocima u okviru dvostranih i višestranih sporazuma. Prema Komisiji, ni jedno od tih ispitivanja ili izvješća nije ukazalo na mogućnost proširenja flote koja je trenutno registrirana na Kanarskim otocima.
(4)
Države članice moraju izvijestiti o promjenama u flotama registriranima u najudaljenijim regijama u godišnjem izvješću iz Uredbe Komisije (EZ) br. 1438/2003 od 12. kolovoza 2003. o utvrđivanju pravila za provedbu politike Zajednice vezane uz flotu kako je određeno u poglavlju III. Uredbe Vijeća (EZ) br. 2371/2002 (4).
(5)
Komisija je u obzir uzela svoju izjavu u okviru Vijeća od 30. ožujka 2004. (5) o detaljnim pravilima za provedbu Uredbe (EZ) br. 639/2004, a posebno vezano uz najprikladniju podjelu vezanu uz tip ribolova, znanstveno mišljenje o stanju ciljanih stokova i sličnog tretmana flota koje djeluju na iste stokove.
(6)
Ova se Uredba mora primjenjivati od datuma početka primjene Uredbe (EZ) br. 369/2004.
(7)
Mjere iz ove Uredbe u skladu su s mišljenjem Upravljačkog odbora za ribarstvo i akvakulturu,
DONIJELA JE OVU UREDBU:
Članak 1.
Posebne referentne razine
Posebne referentne razine za flote registrirane u najudaljenijim regijama Francuske, Portugala i Španjolske utvrđene su u Prilogu po segmentima flote.
Te posebne referentne razine su najviše razine kapaciteta u GT-ima i kW-ima, koje države članice mogu prihvatiti putem ulaska u flotu odstupajući od članka 13. Uredbe (EZ) br. 2371/2002.
Članak 2.
Nadzor posebnih referentnih razina
Za svaki segment iz članka 1., referentna razina u smislu tonaže i snage na svaki datum nakon 31. prosinca 2002. jednaka je referentnoj razini za taj segment, kako je utvrđeno u Prilogu, minus tonaža i snaga plovila iz tog segmenta koja izlaze iz flote nakon 31. prosinca 2002. putem državne pomoći.
Članak 3.
Jačanje referentnih razina
Komisija 31. prosinca 2006. za svaku državu članicu izračunava ukupan kapacitet flota registriranih u najudaljenijim regijama u GT-ima i kW-ima flote i ulaze u te flote o kojima je odlučeno u skladu s odredbama članka 2. Uredbe (EZ) br. 639/2004 koji još nisu registrirani na taj datum.
Taj se broj dodaje referentnoj razini matične flote. Rezultat sačinjavaju referentne razine flote države članice na dan 1. siječnja 2007.
Članak 4.
Doprinos godišnjem izvješću
U godišnjem izvješću prema članku 12. Uredbe (EZ) br. 1438/2003 predmetne države članice izvješćuju o promjenama u flotama registriranim u najudaljenijim regijama.
Podaci koji se odnose na 2003. uključeni su u godišnje izvješće za 2004.
Članak 5.
Stupanje na snagu
Ova Uredba stupa na snagu sedmog dana od dana objave u Službenom listu Europske unije.
Primjenjuje se od 1. siječnja 2003.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 9. prosinca 2004.

Labels: 18
19
6